S-911/2012

Ár 2013, föstudaginn 18. janúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 911/2012: Ákæruvaldið (A-kvk-nf B-kvk-nf A-kvk-nf) gegn B-kvk-þgf S-kvk-þgf (O-kk-nf E-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 18. desember sl. á hendur ákærðu, B-kvk-þgf S-kvk-þgf, kennitala 000000-0000, Njörvasundi 19, Reykjavík, „fyrir eftirtalin brot framin mánudaginn 30. janúar 2012:

1. Umferðarlagabrot, með því að hafa ekið bifreiðinni UH-302 óhæf um að stjórna henna örugglega vegna áhrifa ávana- og fíkniefna (amfetamín í blóði 175 ng/ml) um Reykjanesbraut í Vatnsleysustrandarhreppi, uns lögregla stöðvaði aksturinn skammt austan við Vogaveg.

Telst brot þetta varða við 1. og 2. mgr. 45. gr. a. sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

2. Fíkniefnalagabrot, með því að hafa í bifreiðinni UH-302, haft í vörslum sínum 5,27 g af amfetamíni og í vörslum sínum í dreifingarskyni 228,25 g af amfetamíni, en lögreglumenn fundu fíkniefnin við leit í bifreiðinni og á ákærðu.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Vopnalagabrot, með því að hafa að Njörvasundi 19, haft í vörslum hníf með blaðlengd lengra en 12 cm, tvö hnúajárn og útdraganlega kylfu, sem lögreglumenn fundu við leit á heimili ákærðu.

Telst þetta varða við a og c - lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærða verði dæmd til refsingar, til greiðslu alls sakarkostnaðar og sviptingu ökuréttar, skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Þá er krafist upptöku á samtals 233,52 g af amfetamíni, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er krafist upptöku á hníf, tveimur hnúajárnum og útdraganlegri kylfu, skv. 1. mgr. 37. gr. vopnalaga nr. 16/1998. „

Málavextir

Ákærða hefur skýlaust játað þau brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 6 mánuði. Rétt er að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Dæma ber ákærðu til að sæta sviptingu ökuréttar í 12 mánuði frá dómsbirtingu að telja.

Dæma ber ákærðu til þess að sæta upptöku á fíkniefnum og vopnum eins og segir í dómsorði.

Dæma ber ákærðu til þess að greiða verjanda sínum, O-kk-þgf E-kk-þgf hdl., 100.000 krónur í málsvarnarlaun að meðtöldum virðisaukaskatti.

Þá ber að dæma að ákærða greiði annan kostnað af málinu, 203.083 krónur.

DÓMSORÐ:

Ákærða, B-kvk-nf S-kvk-nf, sæti fangelsi í 6 mánuði. Framkvæmd refsingarinnar er frestað og fellur hún niður að liðnum 2 árum frá dómsuppsögu, haldi ákærða almennt skilorð.

Ákærða sæti upptöku á 233,52 g af amfetamíni, hnífi, tveimur hnúajárnum og útdraganlegri kylfu.

Ákærða sæti sviptingu ökuréttar í 12 mánuði frá birtingu dómsins að telja.

Ákærða greiði verjanda sínum, O-kk-þgf E-kk-þgf hrl. 100.000 krónur í málsvarnarlaun og greiði jafnframt 203.083 krónur í annan sakarkostnað.

P-kk-nf G-kk-nf.